
Republika Hrvatska						                       6 St-1254/2016
Trgovački sud u Splitu 
Sukoišanska 6, Split     
                                                      

U I M E R E P U B L I K E H R V A T S K E

R J E Š E N J E
Trgovački sud u Splitu, po sucu Nevenki Marunica, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24B, OIB: 85821130368, za provedbu skraćenog stečajnog postupka nad dužnikom LABOR d.o.o., OIB: 06681400687, Donji Proložac, dana 16. svibnja 2017.   
riješio je
Obustavlja se skraćeni stečajni postupak nad društvom LABOR d.o.o., OIB: 06681400687, Donji Proložac

     Obrazloženje

Financijska agencija, Regionalni centar Split, podnijela je ovom sudu 16. svibnja 2016. zahtjev za provedbu skraćenog stečajnog postupka nad LABOR d.o.o., OIB: 06681400687, Donji Proložac, navodeći da dužnik nema zaposlenih, a da na dan 12. svibnja 2016., u Očevidniku redoslijeda osnova za plaćanje, ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 25.229,81 kn.
Nakon izvršenog uvida u sudski registar i utvrđenja da nad društvom LABOR d.o.o., OIB: 06681400687, Donji Proložac, nije pokrenut drugi postupak brisanja iz sudskog registra, ovaj sud je sukladno odredbi članka 430. Stečajnog zakona (Narodne novine broj 71/15, dalje SZ) na mrežnoj stranici e-Oglasna ploča sudova dana 10. ožujka 2017. objavio oglas koji sadržava:
	- podatke za identifikaciju dužnika,
	- podatak o ukupnom iznosu duga evidentiranog na temelju neizvršenih osnova za
plaćanje,
- podatak o osobama ovlaštenim za zastupanje dužnika po zakonu da u roku od 15                     dana od dana objave oglasa podnesu sudu javnobilježnički ovjerovljen popis imovine i obveza dužnika na propisanom obrascu,
- poziv vjerovnicima dužnika da najkasnije u roku od 45 dana od objave oglasa predlože otvaranje stečajnog postupka nad dužnikom te uplate predujam za pokriće troškova tog postupka
- upozorenje o pravnim posljedicama nepodnošenja prijedloga za otvaranje stečajnog postupka iz članka 431. SZ-a.
Osoba ovlaštena za zastupanje dužnika po zakonu je u roku od 15 dana od dana objave oglasa podnijela popis imovine i obveza dužnika (listovi 8 – 10 spisa) a iz tog popisa imovine proizlazi da dužnik ima pokretnu imovinu kao i obveze prema vjerovnicima.
Vjerovnik Republika Hrvatska, Ministarstvo financija je dana 11. travnja 2017. podnio sudu prijedlog za otvaranje stečajnog postupka nad dužnikom (listovi 13 – 17 spisa) uz koji je dostavio dokaze o postojanju tražbine (list 15 spisa) te naveo da dužnik ima dugotrajnu i kratkotrajnu imovinu koja je dostatna za namirenje troškova kako prethodnog, tako i otvorenog stečajnog postupka i u tom pravcu dostavio Godišnji financijski izvještaj za 2015. (list 16 spisa) te podatak o vlasništvu imovine dužnika na dan 27. ožujka 2017. (list 17 spisa).
Odredbom članka 433. SZ-a propisano je da ako nisu ispunjene pretpostavke za istodobno otvaranje i zaključenje skraćenoga stečajnog postupka prema članku 431. SZ-a, sud će obustaviti skraćeni stečajni postupak i odgovarajućom primjenom općih odredbi stečajnoga postupka donijeti rješenje o pokretanju prethodnoga postupka odnosno otvaranju stečajnoga postupka.
Iz utvrđenih činjenica slijedi da nisu ispunjeni uvjeti za provođenje skraćenog stečajnog postupka radi čega je, temeljem odredbe članka 433. SZ-a, valjalo odlučiti kao u izreci ovog rješenja.
                                                 U Splitu 16. svibnja 2017.

                                                                                        S U D A C

                                                                              	         NEVENKA MARUNICA 

						                    Za toč. otpravka – ovl. službenik
						                    Kristina Peričić

UPUTA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

DNA: 
- predlagatelju – FINA, RC Split, Podružnica Split
- Županijsko državno odvjetništvo u Splitu, pozivom na broj: S-DO-96/2017
- dužniku 
- mrežna stranica e-Oglasna ploča sudova 
- spis

